paragraph_text: Iako je Mundungus sitni kriminalac, veoma je odan Dumbledoreu koji ga je jednom vjerojatno izvukao iz ozbiljnih neprilika. Dumbledore mu vjeruje dovoljno da ga uključi u Red feniksa. Fletcher je opisan kao "zdepast, neobrijan muškarac kratkih. krivih nogu", "duge, raščupane riđe kose" te "podbuhlih očiju podlivenih krvlju zbog kojih je izgledao kao žalobni jazavčar". Također puši lulu iz koje izlaze oblačići zelenog dima koji miriše na spaljene čarape. (Njegovo ime dolazi od španjolske riječi mondongo što znači "stari, smrdljivi duhan".)